Ο **Πανίκος Iακώβου** ήταν Κύπριος ποδοσφαιριστής. Αγωνιζόταν στη θέση του κεντρικού αμυντικού.

Γεννήθηκε στις 31 Μαρτίου 1941 στην Αμμόχωστο. Ξεκίνησε την καριέρα του από την Ανόρθωση το 1956. Το 1959 μετέβη στην Αθήνα ώστε να σπουδάσει στη Γυμναστική Ακαδημία Αθηνών. Εγγράφεται στον Παναθηναϊκό, με τον οποίο κατακτά 3 πρωταθλήματα. Επιπλέον, συμμετείχε στην Εθνική Νέων Ελλάδας και στην Εθνική Ελπίδων Ελλάδας.

Το 1962 ολοκλήρωσε τις σπουδές του, επέστρεψε στην Κύπρο και εντάχθηκε στην Ανόρθωση, στην οποία παρέμεινε έως το τέλος της καριέρας του το 1969.

Εκτός από ποδοσφαιριστής ήταν και παγκυπριονίκης κολυμβητής του Ναυτικού Ομίλου Αμμοχώστου. Επιπλέον, διετέλεσε προπονητής κολύμβησης και υδατοσφαίρισης. Επιπλέον, ήταν καλαθοσφαιριστής, πετοσφαιριστής και αθλητής στίβου (σφαιροβολία, δισκοβολία, άλμα εις ύψος, σκυταλοδρομία).

Μετά την ολοκλήρωση της ποδοσφαιρικής του καριέρας εργάστηκε ως προπονητής σε πολλές ομάδες (Ανόρθωση, ΑΣΙΛ Λύσης, Απόλλων, ΕΠΑ Λάρνακας, Εθνική Νέων Κύπρου, Εθνική Ελπίδων Κύπρου, Εθνική Κύπρου).

Ακόμη, δίδαξε στη σχολή προπονητών της Ελλάδας. Επιπλέον, υπηρέτησε ως καθηγητής φυσικής αγωγής στην Κύπρο.

Επιπρόσθετα, διετέλεσε για πέντε χρόνια πρόεδρος του Συνδέσμου Προπονητών Κύπρου, τον οποίο τον οποίο ενέταξε στον Πανευρωπαϊκό Σύνδεσμο Προπονητών.

Τιμήθηκε από το Υπουργείο Παιδείας για την προσφορά του στην εκπαίδευση. Επιπλέον, τιμήθηκε από την ΚΟΠ και τον ΚΟΑ για την προσφορά του στο κυπριακό ποδόσφαιρο. Ακόμη, τιμήθηκε από τη Γενική Γραμματεία Αθλητισμού Ελλάδας για την προσφορά του στο ελληνικό ποδόσφαιρο. Επιπρόσθετα, τιμήθηκε από το ΓΕΕΦ για την προσφορά του στην Εθνική Ενόπλων. Τέλος, έλαβε τιμητική διάκριση από τον Πανευρωπαϊκό Σύνδεσμο Προπονητών.

Τίτλοι
------

Ως ποδοσφαιριστής της Ανόρθωσης
* Πρωτάθλημα Κύπρου (3): 1956-57, 1957-58, 1962-63

* Κύπελλο Κύπρου (2): 1958-59, 1963-64

* Ασπίδα Πάκκου (1): 1963

Ως ποδοσφαιριστής του Παναθηναϊκού
* Πρωτάθλημα Ελλάδας (3): 1959-60, 1960-61, 1961-62

Ως προπονητής της Ανόρθωσης
* Κύπελλο Κύπρου (1): 1970-71

Ως προπονητής του ΑΣΙΛ
* Πρωτάθλημα Β΄ κατηγορίας (1): 1973-74

Παραπομπές
----------

1. 1 2 3 4 5 6 7 8 9 10  Μελετίου 2011, σελ. 276
2. 1 2 3 4 5 6 7 8  «Πανίκος Ιακώβου – Πατρίκι Αμμοχώστου». Αρχειοθετήθηκε από το πρωτότυπο στις 1 Αυγούστου 2022. Ανακτήθηκε στις 1 Αυγούστου 2022.
3. 1 2  «Πανίκος Ιακώβου» (PDF). 24 Ιανουαρίου 2006. σελ. 15. Αρχειοθετήθηκε από το πρωτότυπο (PDF) στις 1 Αυγούστου 2022. Ανακτήθηκε στις 1 Αυγούστου 2022.
4. ↑  «Ρετρό: Πολλοί γνωρίζουν τον Πανίκο Ιακώβου ως παλιό ποδοσφαιριστή… λίγοι όμως πως ήταν ένας πολυσύνθετος αθλητής». 5 Απριλίου 2021. Αρχειοθετήθηκε από το πρωτότυπο στις 1 Αυγούστου 2022. Ανακτήθηκε στις 1 Αυγούστου 2022.
5. ↑  «Προπονητές». *www.cfa.com.cy*. ΚΟΠ. Αρχειοθετήθηκε από το πρωτότυπο στις 31 Ιουλίου 2022. Ανακτήθηκε στις 31 Ιουλίου 2022.
6. ↑  Κυριάκου, Άκη (3 Μαΐου 2015). «Μία ζωή γεμάτη αθλητισμό και διακρίσεις». *www.sigmalive.com*. Αρχειοθετήθηκε από το πρωτότυπο στις 1 Αυγούστου 2022. Ανακτήθηκε στις 1 Αυγούστου 2022.
7. ↑  «Οι 45 προπονητές που πανηγύρισαν κατάκτηση Κυπέλλου Coca - Cola». *www.cfa.com.cy*. ΚΟΠ. 25 Μαΐου 2022. Αρχειοθετήθηκε από το πρωτότυπο στις 1 Αυγούστου 2022. Ανακτήθηκε στις 1 Αυγούστου 2022.

Βιβλιογραφία
------------

* Μελετίου, Γιώργος (2011). *Κυπριακό ποδόσφαιρο 1900-1960*. Λευκωσία: Power Publishing. σελ. 276. ISBN 978-9963-688-87-6.